cyanic-selkie/wikianc huggingface dataset:
Sklaverāna vārsts
Sklaverāna (Sclaverand) vārsts jeb Presta vārsts, pazīstams arī kā franču vārsts, ir vārsta veids, kuru galvenokārt izmanto velosipēdu riepu kamerās.
2013. gada Āfrikas Nāciju kauss
Kritēriji vienāda punktu skaita gadījumā
b) vārtu starpība šo komandu savstarpējā spēlē;
Brezova pie Bradlas
Cilvēki
Pēc etniskā sastāva vairums pilsētas iedzīvotāju ir slovāki (95,8 %). Pēc reliģiskās piederības - luterāņi (45,7 %), katoļi (26,4 %), nereliģiozi (21,6 %). Netipiski citam Slovākijas pilsētām, lielākā reliģiskā kopiena pilsētā ir luterāņi.
Latvijas pamatieži
Silūra periods
Silūra perioda ieži ir atrodami visā Latvijas teritorijā, vienīgā vieta, kur šī perioda ieži nav atrasti, ir Latvijas ziemeļaustrumi. Silūru iedala divās daļās — augšējā, kurš atrodas Ludlovas daļā un apakšējā, kurš atrodas Venloka un landovera daļā. Silūra periodam raksturīgi šādi nogulumi — kaļķakmens, mālains kaļķakmens, merģelis un dolomītmerģelis. Starp silūra perioda nogulumiem un ordovika perioda nogulumiem ir uzreiz pamanāma atšķirība. Ventspilī un Pļaviņās ir atrodams dolomīts un merģeļis. Šie nogulumi ir atrodami atsevišķās vietās arī citviet Latvijā, lielākoties tās ziemeļos.
Triasa periods
Triasa nogulumi pārsedzas pāri perma nogulumiem, tie atrodami Latvijas dienvidrietumos un tiem pāri iet kvartāra vai juras laikmeta nogulumi. Triasa nogulumi sastāv pārsvarā no smilšakmens, merģeļiem un māla. Tos var atrast Loses krastos, Ventas krastos un Nīgrandē. Austrumu daļā triasa nogulumi parasti ir sarkans un zaļš māls, kā arī pelēcīgi smilšakmens starpslāņi.
Lapzemes stērste
Ligzdošana
Ligzdošana sākas laikā no maija līdz jūnijam. Ligzdai ir kausveida forma, savīta no sausas zāles, lapām un sūnām, no iekšpuses izklāta ar ziemeļbrieža vilnu un spalviņām. Atrodas uz zemes, kāda garāka auga cera tuvumā. Dējumā ir 3—7 gaišas, olīvzaļas olas ar tumši brūniem un purpura raibumiem. Perē tikai mātīte, inkubācijas periods ilgst 11—14 dienas. Jaunie putni sāk lidot 8—10 dienu vecumā.
Ziemeļpūce
Ziemeļpūce jeb ziemeļu pūce (Strix nebulosa) ir liela, pārsvarā naktsaktīva pūce, kas izplatīta tikai ziemeļu puslodē. Tā ir sastopama lielākajā daļā Eirāzijas un Ziemeļamerikas ziemeļu teritorijās, reti sastopama arī Latvijā. Ziemeļpūcei ir divas pasugas — Eirāzijas ziemeļpūce jeb Lapzemes pūce (Strix nebulosa lapponica) un Ziemeļamerikas ziemeļpūce (S.n.nebulosa).
Izskats un īpašības
Ikdienā ziemeļpūce ir kluss putns, bet tā ar balsi sazinās ar saviem mazuļiem un brīdina par savu teritoriju. Tās sauciens ir ļoti dziļa un ritmiska ūjināšana.
Labs gads
"Labs gads" (en) ir 2006. gada ASV romantiska komēdijdrāmas filma, kuras režisors un producents ir Ridlijs Skots. Filmā galvenās lomas atveido Rasels Krovs, Alberts Finijs, Mariona Kotijāra, Toms Holanders un Fredijs Haimors. Filma ir balstīta uz 2004. gada Pītera Meila romānu ar tādu pašu nosaukumu.
Astūrijas karaļu uzskaitījums
Šajā uzskaitījumā apkopoti Astūrijas Karalistes karaļi. Astūrijas Karaliste bija karaliste Ibērijas (Pireneju) pussalā, mūsdienu Spānijas un Portugāles teritorijā, no 718. līdz 924. gadam. Ordono I valdīšanas laikā (850—866) Astūrijas Karaliste pakāpeniski kļuva pazīstama kā Leonas karaliste. Astūrijas karaliste tika sadalīta 910. gadā — Leonas Karalistē un Portugāles grāfistē.
Liaohe
Lielākās pietekas ir Huņhe, Taidzihe un Liuhe. Lielākās pilsētas krastos ir Paņdzjiņa un Tielina.
Čehoslovāku leģioni
1917. gadā ar Krievijas varas iestāžu atbalstu Francijas armijā dienējošajam slovāku aktīvistam Milanam Rastislavam Štefānikam izdevās no Austroungārijas armijas čehu un slovāku karagūstekņiem noorganizēt čehoslovāku korpusu, kas vēlāk kļuva par Čehoslovākijas nacionālās armijas kodolu.
Ilze Juhansone
Ilze Juhansone (1971) ir latviešu valsts ierēdne un diplomāte, agrāk — pedagoģe. No 2020. gada 14. janvāra viņa ir Eiropas Komisijas (EK) ģenerālsekretāre, pirms tam bijusi agrākā ārkārtējā un pilnvarotā vēstniece Latvijas Pastāvīgajā pārstāvniecībā Eiropas Savienībā.
COVID-19 pandēmija Baltkrievijā
Trešais vilnis
2021. gada augustā oficiāli reģistrēto COVID-19 gadījumu skaits Baltkrievijā atkal sāka pakāpeniski pieaugt. Ik dienu tiek reģistrēja aptuveni 2000 jaunu saslimšanas un aptuveni 20 nāves gadījumu. Pēc opozīcijas pārstāvju uzskata šie dati neatspoguļoja patieso situāciju, ka katrā no slimības viļņiem bija noteikts aptuvenais oficiāli saslimušo un mirušo skaita slieksnis, kuru nav vēlams pārkāpt. Oktobrī ieviesa obligāto aizsargmasku valkāšanas režīmu, taču to atcēla jau pēc divām nedēļām, un Lukašenka paziņoja, ka pret COVID-19 nevakcinēsies līdz brīdim, kamēr pašā Baltkrievijā nebūs izstrādāta attiecīga vakcīna, tomēr pauda atbalstu brīvprātīgai vakcinācijai: "Jūs īsā laikā esat pierādījuši praksē – ja vakcinējies, mazāk slimosi. Ja saslimi – dzīvosi, jo izārstēsim! Tas ir ļoti svarīgi, un tāpēc vakcinēties vajag. Un arī mūsu lēmums pašiem izstrādāt savu vakcīnu bija labs un pareizs lēmums. Es esmu par vakcinēšanos, bet nevajag cilvēkam ar ceļgalu uz krūtīm un ar varu potēt vakcīnu. Nevajag vardarbību. Vakcinētie cilvēki gandrīz nemirst – labi ja divas procenta simtdaļas no visiem saslimušajiem mirst. Un arī tad, ja ir citas pavadošās slimības. Tāpēc ir jāvakcinējas".
Sarajevas kinofestivāls
Kinofestivāla programmas laikā pasniedz arī Ivica Matiča balvu.
Naktenes
Naktenes (la) ir liela un daudzveidīga nakteņu dzimtas ģints ar kosmopolītisku izplatības areālu. Ģintī ir klasificēti trīs ekonomiski nozīmīgi augi: tomāti, kartupeļi un baklažāni, kā arī citi augi kuri tiek kultivēti augļu vai dekoratīvo ziedu dēļ.
Ēdamās sugas
Lielākā daļa auga, īpaši tā zaļās daļas un nenobriedušie augļi, cilvēkiem (lai gan ne obligāti citiem dzīvniekiem) ir indīgas, taču daudzām sugām ir dažas ēdamas daļas, piemēram, augļi, lapas vai bumbuļi. Ģintī ir trīs kulturāli nozīmīgas sugas, kuras mūsdienās tiek kultivētas visā pasaulē un lietotas pārtikā:
Giljermo Laso
Giljermo Alberto Santjago Laso Mendosa (es; dzimis Gvajakilā) ir pašreizējais Ekvadoras Republikas prezidents, kas  amatā stājās 2021. gada 24. maijā. Bijis baņķieris, pārstāv liberālo pozīciju, aizstāv brīvo tirgu, valsts lomas samazināšanu un lielākas personas tiesības.
MUOS 2
2013. gada decembrī, pēc izmēģīnājumiem un pārbaudēm, MUOS 2 nodots pasūtītājam.
Pēteris Ābrams
Pēteris Ābrams ( — ) bija kara lidotājs; viens no latviešu aviācijas celmlaužiem.
Finanšu centrs
Atkarībā no to nozīmes finanšu centrus iedala starptautiskos un reģionālos.
Daugavgrīvas Baltā luterāņu baznīca
Daugavgrīvas Baltā baznīca ir Latvijas Evaņģēliski luteriskās baznīcas dievnams Baltāsbaznīcas ielā 50, Rīgā, mūsdienu Ziemeļblāzmas apkaimē. Baznīcā darbojas Daugavgrīvas luterāņu draudze. Vietējas nozīmes arhitektūras piemineklis.
Makss Dekužī
Karjera
1911. un 1912. gadā viņš sasniedza arī Vimbldonas čempionāta pusfinālus; 1913. un 1914. gadā sasniedza pusfinālus Pasaules cietu kortu čempionātā (WHCC) un 1919. gadā izcīnīja čempiona titulu Pasaules slēgto kortu čempionātā (WCCC) vienspēļu turnīros. Viņš četrreiz (1912., 1913., 1914. un 1921. gadā) ieguva jaukto dubultspēļu čempiona titulu Pasaules cietu kortu čempionātā un divreiz - Pasaules slēgto kortu čempionātā (1913. un 1919. gadā).
Aspo
Vēsture
2008. gada 28. februārī par 79 miljoniem EUR no Kesko tika nopirkts uzņēmums Kauko-Telko Oy. 2009. gada sākumā Kauko-Telko sadalīja atsevišķos uzņēmumos Kaukomarkkinat (Kauko) un Telko, kādi tie bija pirms nonākšanas Kesko īpašumā. Telko apvienoja ar Aspokem (ķīmisko vielu operācijas).
1848. gada revolūcijas
Lielāka daļa sacelšanos notika Francijas, Nīderlandes, Dānijas, Vācijas, Polijas, Itālijas, Rumānijas, Austrijas un Ungārijas teritorijā.
Ksenija Sidorova
Ksenija Sidorova-Arizaga (dzimusi Rīgā) ir Latvijas akordeoniste, Latvijas Lielās Mūzikas balvas 2012. gada laureāte.
Melnais amūrs
Izplatība
Melnā amūra dabīgais izplatības areāls aptver Āzijas austrumus, sākot ar Ķīnu dienvidos (Klusā okeāna upju baseiniem) un beidzot ar Amūras upi Austrumsibīrijā. Iespējams, tas mājo arī Vjetnamā, Honas upes baseinā. Savvaļas populācija Krievijā pēdējos gados strauji samazinājusies. Melnais amūrs introducēts daudzviet pasaulē audzēšanai zivsaimniecībās pārtikai un gliemežu ierobežošanai dīķsaimniecībās, kā arī cilvēku parazītu ierobežošanai. Pēdējos gados melnos amūrus izmanto, lai atbrīvotu elektrostaciju ūdenstilpes no sēdgliemeņu (Dreissena) kolonijām. Ārpus dabīgā izplatības areāla melnais amūrs dabīgi vairojas tikai Amudarjas baseinā Turkmenistānā, iespējams, arī Tones upē Japānā un ASV upēs.
Latvijā
Latvijā melnais amūrs ievests apmēram 1960. gados. Vēlākos gados ielaists dažās dabiskajās ūdenstilpēs. Savvaļas populācijas izveidošanās nav zināma.
Pāvesta Franciska vizīte Baltijas valstīs
Igaunija
25. septembrī pāvests Francisks pabeidza savu četru dienu ceļojumu pa Baltijas valstīm, apmeklējot Igauniju. Viņš ieradās Tallinas galvaspilsētas lidostā. Pāvests Francisks tikās ar Igaunijas prezidenti Kersti Kaljulaidu, un abi devās uz Kadriorgas pili, kur pāvests uzrunāja valsts amatpersonas, diplomātisko korpusu un sabiedrības pārstāvjus. Igaunijā viņš pirmoreiz atzina, ka seksuālās izmantošanas skandāli ir sabojājuši baznīcas reputāciju. Vinš tikās ar dažādu konfesiju jauniešiem Sv. Karola luterāņu baznīcā Tallinā.
Lielā kosa
Augšanas apstākļi
Piemērotas smilšu, smilšmāla un māla augsnes. Piemērots augsnes pH- skāba līdz neintrāla
Spīdvaboles
Izskats un īpašības
Visiem pazīstamākās spīdvaboļu sugas ir aktīvas nakts laikā, lai gan ir sugas, kuras ir aktīvas gaišajā dienas laikā. Lielākā daļa dienas spīdvaboļu nespīd, lai gan dažas sugas noēnotās vietās spīd un izplata vāju gaismu.
Toms Skujiņš
Trek-Segafredo
2021. gada septembrī Skujiņš tika izvirzīts UCI šosejas riteņbraukšanas atlētu komisijai, vēlēšanās gan zaudējot Filipam Žilbēram.
Slovēnijas karognesēji olimpiskajās spēlēs
Šajā uzskaitījumā apkopoti Slovēnijas pārstāvji un sportisti, kas olimpisko spēļu oficiālajās ceremonijās nesuši valsts karogu.
Balvu muiža
Muižas ēkas un parks
Pēc pārbūvēm muižas kungu māja jeb Balvu pils zaudējusi ieejas kolonnas un vītņveidīgās kāpnītes ēkas aizmugurē. Otrais stāvs, kas senāk bijis tikai vidusdaļā, izbūvēts visā mājas garumā. Starp ēku un Brīvības ielu atrodas apstādījumi, aiz ielas 19. gs. 2. pusē bija izveidots plašs augļu dārzs (tagad - Lāča dārzs), ko puslokā ietvēra zemes valnis un lazdu aleja. Dārza centrā atrodas dīķis un neliels paugurs. 1990. gadu sākumā te izveidots atpūtas parks ar 23 laukakmeņu kompozīcijām. Muižas parks atrodas Balvu ezera krastā, tagad tajā uzcelta estrāde. No muižas saimniecības ēkām saglabājusies klēts ampīra stilā. Tajā atradās Balvu tautas nams, pēc Latvijas okupācijas gan cietums, gan NKVD karaspēka mītne. Tagad te atrodas Balvu Novada muzejs.
Pēteris Krievs
Pēteris Krievs ( — ) bija latviešu strēlnieks un vēlāk 1. latviešu atsevišķā bataljonas virsnieks. Pēc nāves apbalvots ar Lāčplēša Kara ordeni.
Džolīna Cai
Viņa ir dzimusi un augusi Ķīnas Republikā (Taivānā). Slavu ieguva 18 gadu vecumā uzvarot MTV rīkotā dziesmu konkursā. Ļoti lieli panākumi bija Džolīnas Cai debijas albumam 1019, kas tika izdots 1999. gadā. Līdz šim ir pārdoti vairāk nekā 25 miljoni ieraksti visā Āzijā, līdz ar to Džolīnas Cai ieraksti ir vieni no pirktākajiem Āzijā. Džolīna Cai ir ieguvusi dažādus apbalvojumus, piemēram, Golden Melody Awards, MTV Asia Award un MTV Video Music Award. Žurnāls Forbes viņas īpašumu 2014. gadā novērtēja ar aptuveni 2 miljardiem jaunajiem Taivānas dolāriem (aptuveni 60 miljoni eiro).
Gauja (Inčukalna pagasts)
Gauja (agrāk arī Gaujaslīči) ir ciems Siguldas novada Inčukalna pagastā. Izvietojies Gaujas kreisajā krastā pie autoceļa A2 starp Krustiņiem un Egļupi 4,5 km no pagasta centra Inčukalna, 11 km no novada centra Siguldas un 41 km no Rīgas.
Goldwasser
Goldwasser (no vācu valodas — 'zelta ūdens') ir augu un garšvielu liķieris, kura pudelē tradicionāli ievietoti 22 vai 23 karātu lokšņu zelta gabaliņi. Dzēriena stiprums ir 40% un tas ir bezkrāsains. Kopš 1598. gada to tradicionāli izgatavoja Gdaņskā (Dancigā) un tas ir viens no pilsētas simboliem.
Tutinova (Susāju pagasts)
Apdzīvotā vieta izvietojusies uz ziemēliem no Viļakas, pie autoceļa V455 (Viļaka–Žīguri–Liepna), Tutinovas upes krastā, uz dienvidrietumiem no Tutinovas purva.
Beztabakas nikotīna spilventiņi
Sastāvs
Ir pieejami beztabakas nikotīna spilventiņi ar augļu aromātiem, piemēram:
Eiropas valstu pieredze
Zviedrijas Nacionālā pārtikas aģentūra ir noteikusi, ka nikotīna spilventiņi nav pārtikas produkts, tādējādi apstiprinot šī produkta tirdzniecību. Valdība ir iecēlusi īpašu komisāru, kura uzdevums ir sagatavot un ierosināt jaunu regulu par e-cigaretēm un nikotīna spilventiņiem. Priekšlikums ir jāiesniedz ne vēlāk kā 2021. gada 31. martā. Produktu kategorijai piemērs akcīzes nodoklis EUR 22 par kilogramu.
Dandzītes
Vēstures avotos Dandzītes kopā ar Puzi pirmoreiz minētas 1230. gada līgumā starp krustnešiem un kuršiem. Mūsdienu apdzīvotā vieta izveidojusies pie bijušās Puzes muižas Dandzītes (Danswitten) pusmuižu, vēlāk ap Puzes mežniecību un mežizstrādes iecirkni. Dabas piemineklis ir Dandzīškalna goba (apkārtmērs 6,2 m).
Biatlons 2018. gada ziemas olimpiskajās spēlēs
Kalendārs
Visi laiki ir pēc Dienvidkorejas laika (UTC+9).
Kvalifikācija
Olimpiskajās spēlēs maksimālais sportistu skaits, kas varēja kvalificēties, bija 230 (115 vīrieši un tikpat sievietes). No Latvijas komandas startēja Andrejs Rastorgujevs, Oskars Muižnieks un Baiba Bendika.
Raibā samtbeka
Raibā samtbeka, arī rūtainā beka (Xerocomus chrysenteron jeb xerocomellus chrysenteron, agrāk arī boletus pascuus) ir neliela Latvijā bieži atrodama beku dzimtas sēne, kuras augļķermeņi ir ēdami. Kopš 2008. gada iekļauta jaunā ģintī Xerocomellus, taču Latvijā pagaidām saglabā agrāko samtbekas nosaukumu.
Līdzīgās sugas
Atšķiras no kazu samtbekas un citām radnieciskām sugām ar savu raibi saplaisājušo cepurītes virsmu.
Merike Ritova
Biogrāfija
Šahu iemācījis spēlēt tēvs Oskars Kunings (1911—1997), kas arī bijis šahists un žurnālists. 1975. gadā Igaunijas šaha čempionātā izcīnījusi bronzas medaļu, bet 1999. gadā — bronzas medaļu. 1976. gadā ieguvusi pirmo vietu Keresa piemiņas festivāla sieviešu turnīrā. Divas reizes (1993, 1994) bijusi otrā vietā Pasaules sieviešu veterānu čempionātā.
Ancīši (Krustpils pagasts)
Ciema rašanās
Pirmo reizi Ancīši kā sādža Ancisi rakstos minēti 1885. gadā. Pēc tautas skaitīšanas datiem 1897. gadā Ancīšos bijuši astoņi māju saimnieki. Ģimeņu locekļu amati galvenokārt bija Daugavas un Aiviekstes plostnieki, taču to vidū bija arī galdnieki, akmeņkalis un tautskolotāja palīgs. 1906. gadā Ancīšu ciemam zemes platība bijusi 116 desetīnas ar sešām sētām, kurās dzīvojuši 45 cilvēki. 1935. gada tautas skaitīšanā visas sētas reģistrētas kā vecsaimniecības. 1942. gadā ciemā 9 saimniecībās dzīvojuši 34 iedzīvotāji.
Tesālijas perifērija
Tesālijas perifērija (el) ir Grieķijas perifērija, kas atrodas vēsturiskajā Tesālijas reģionā. Tesālijas perifērijas platība ir 14 036 km2. 2011. gadā tajā dzīvoja 733 tūkstoši iedzīvotāju, no kuriem 145 tūkstoši dzīvoja perifērijas lielākajā pilsētā un administratīvajā centrā Larisā. Administratīvi sīkāk dalās 5 nomēs un vēl sīkāk 25 dēmos.
Jamaikas sieviešu futbola izlase
2023. gada jūnijā FIFA Pasaules rangā sievietēm izlase bija 43. vietā.
Bonifacovas muiža
Bonifacovas muiža bija Latgales muiža tagadējā Balvu novada Bērzpils pagasta teritorijā. Pēc 1920. gada agrārās reformas Benislavsku dzimtai piederošā Bonifacovas muiža sadalīta 25 vienībās ar kopplatību 262 ha.
Kristīne Ulberga
Kristīne Ulberga (dzimusi 1979. gadā Rīgā) ir latviešu rakstniece.
Biogrāfija
Kristīne Ulberga ir absolvējusi Latvijas Universitātes Teoloģijas fakultāti un ir mācījusies glezniecību pie mākslinieces Birutas Delles. Ir bijusi precējusies — šajā laikā izdotas grāmatas ar dubulto uzvārdu Ulberga-Rubīne.
Viņas pirmā grāmata pieaugušajiem — "Zaļā vārna" iznāca 2011. gadā. Tā ieguva otro vietu Raimonda Gerkena romānu konkursā un 2012. gadā ieguva Latvijas Literatūras gada balvu Prozas kategorijā. "Zaļā vārna" 2018. gadā tika izdota arī angļu valodā.
Esperanto muzejs (Svitavi)
Esperanto muzeja dibināšana
Otendorfera nama pirmajā stāvā bija tukša telpa, kas piederēja muzejam. Vietējie esperantisti uzaicināja muzeja direktoru un pilsētas galvu izveidot izstādi par esperanto kustības vēsturi. Abi uzrunātie bija ieinteresēti par šo ideju un ne tikai panāca vienošanos ar kultūras ministriju, bet arī saņēma finansiālu atbalstu telpas remontam un aprīkošanai ar nepieciešamajām mēbelēm. Lielu daļu darba paveica vietējā esperanto kopiena, un palīdzību sniedza arī Čehijas esperanto asociācija un entuziasti no ārzemēm.
Rainis (filma)
"Rainis" ir 1949. gada padomju Latvijas biogrāfiska filma. Filmas režisors ir Jūlijs Raizmans. Filma uzņemta Rīgas Mākslas un hronikālo filmu studijā.
Bērnu un jauniešu centrs "Daugmale"
Vēsture
2021. gada rudenī tika iegādāta keramikas un stikla glazēšanas krāsns.
Citi apbalvojumi
Gada balva cīņu sporta veidos 2018.g. — Grieķu-romiešu cīņas audzēknis Daniels Demčenko, pedagogs Andrejs Trubeckojs — labākais sportists U-20 grieķu-romiešu cīņā junioriem un Karatē audzēknis Mārtiņš Vizulis, pedagogs Gints Feldmanis — labākais sportists karatē (ar īpašām vajadzībām).
Ernests Fogels
Biogrāfija
1947. gadā viņš aizstāvēja zinātņu kandidāta disertācijas darbu par aritmētisko funkciju vidējām vērtībām. (Augstākās atestācijas komisija tikai 1951. gada 19. martā apstiprināja E. Fogela zinātņu kandidāta grādu, bet tā pati komisija 1947. gadā apstiprināja viņa docenta nosaukumu.)
No 1960. līdz 1966. gadam par šiem jautājumiem tika publicēti 17 darbi, desmit no tiem tika publicēti ārzemju skaitļu teorijas žurnālā "Acta Arithmetica". Par publicētajiem darbiem matemātikā viņš bija izvirzīts Latvijas valsts prēmijai (1965), taču viņam to nepiešķīra.
E. Fogels aizgāja pensijā 1966. gadā, bet turpināja zinātnisko darbu ar pētījumiem par Heke funkcijām,    pirmskaitļu ideāliem un Rīmaņa hipotēzi līdz pat savai nāvei (1985. gada 22. februārī Latvijā).
Latvijas attīstībai
Saeimas vēlēšanas
Par deputātiem 2018. gada Saeimas vēlēšanās no kopīgā saraksta tika ievēlēti pieci "Latvijas attīstībai" pārstāvji: Juris Pūce, Mārtiņš Bondars, Inese Ikstena, Artūrs Toms Plešs un Dace Rukšāne.
Rimava
Iztece no Veporsku augstumiem (Veporské vrchy). Tek dienvidu-dienvidaustrumu virzienā. Ietek Slanā netālu no Ungārijas robežas. Upes krastos atrodas Tisoveca, Hnūštja un Rimavska Sobota.
Ziedonis Caune
Dzīvesgājums
2001. gadā Cauni ievēlēja par Jelgavas rajona padomes priekšsēdētāja vietnieku, 2006. gadā viņš ieguva sociālo zinātņu maģistra grādu. 2009. gadā viņu ievēlēja par Jelgavas novada domes priekšsēdētāju no Latvijas Zemnieku savienības saraksta. 2021. gada beigās pēc nesaskaņām ar domes opozīciju un Vides aizsardzības un reģionālās attīstības ministrijas atrastajām nelikumībām pašvaldības darbā, Caune paziņoja par atkāpšanos no amata. 2022. gada janvārī Cauni no domes priekšsēdētāja amata atbrīvoja. Miris 2022. gada 1. martā.
Rudupe (Sakas pagasts)
Upi šķērso pašvaldības ceļš Saka—Akmeņrags, gandrīz visā garumā tā tek caur meliorētiem mitriem mežiem. Krastos tikai dažas viensētas.
Ansis
ansis (īstajā vārdā Ansis Kolmanis, dzimis Jūrmalā) ir Latvijas hiphopa mūziķis, bītkmeikeris un mūzikas producents. Par albumu "Liela māksla" (2020) saņēmis nozīmīgāko Zelta mikrofons 2021. gada balvu kategorijā labākais albums, kā arī tas atzīts par Latvijas Mūzikas ierakstu gada labāko hiphop mūzikas albumu. Šo balvu saņēmis arī par albumu "Balzams" (2018), savukārt 2019. gadā viņa dziesma "Zemes stunda" atzīta par labāko iedzīvotāju balsojumā ("Origo Zelta dziesma").
Velsas princis Džordžs
Šis ir pāra pirmais bērns, kā arī Apvienotās Karalistes karaļa Čārlza III un viņa pirmās sievas princeses Diānas pirmais mazbērns. Princis Džordžs ir otrais Apvienotās Karalistes monarhijas mantošanas līnijā pēc tēva.
DJane HouseKat
Singli
"My Party" singls ir iznācis 2012. gada Janvārī. Šis singls ieguva lielu popularitāti Vācijā, kur šis singls ieguva 4. vietu un Austrijā, kur tas ieguva 3. vietu. Vēl "My Party" ieguva 14. vietu Šveicē un 25. vietu Dānijā.
Jupiters LXIX
Jupiters LXIX ir neliels Jupitera pavadonis. To 2017. gadā atklāja zinātnieku komanda, kuru vadīja Skots Šepards (Scott S. Sheppard). Pēc atklāšanas pavadonim tika piešķirts pagaidu apzīmējums S/2017 J 8.
Emiļa Melngaiļa Liepājas Mūzikas skola
Vēsture
Dibināta 1922. gadā kā Liepājas Tautas Konservatorija. 1945. gadā to pārdēvēja par Liepājas Mūzikas vidusskolu.
The Sound Poets
The Sound Poets (no angļu valodas — 'skaņu dzejnieki') ir 2011. gadā izveidota Latvijas indīpopa grupa.
Nikola Jokičs
Nikola Jokičs (sr; dzimis ) ir serbu basketbolists, spēlē centra pozīcijā, Serbijas basketbola izlases dalībnieks. 2022. gadā pārstāv Nacionālās basketbola asociācijas (NBA) klubu Denveras "Nuggets". N. Jokičs ir 2021. un 2022. gada NBA sezonas vērtīgākais spēlētājs, kā arī pieckārtējs NBA Visu Zvaigžņu spēles dalībnieks. 2023. gadā N. Jokičs aizveda "Nuggets" līdz pirmajam čempiontitulam komandas vēsturē, un pats saņēma finālsērijas vērtīgākā spēlētāja balvu.
N. Jokičs sevi pierādījis kā universālu spēlētāju, ar centra pozīcijai neraksturīgu spēles izpratni, regulāri atdodot daudz rezultatīvu piespēļu un esot viens no līgas līderiem pēc tripple-double skaita.
Bogdāni (Krustpils pagasts)
Pēdējo 50 gadu laikā ciemu skārušas būtiskas izmaiņas — daļa māju iekļautas Jēkabpils pilsētas teritorijā, citas vecās mājas ir nojauktas. Padomju varas gados Daugavas krastā piešķirti apbūves gabali un uzceltas jaunas mājas uz citu īpašnieku īpašuma bijušā kolhoza "Ļeņina karogs" speciālistiem. Galvenokārt ciemu apdzīvo ienācēji, tikai dažās mājās ir iepriekšējo saimnieku mantinieki un pēcnācēji. Ciemā ir veikals. Ciema un Jēkabpils satiksmi nodrošina Jēkabpils sabiedriskais transports — 1. autobusu maršruts. Bogdānos atrodas trīs dižkoki — Bogdānu ozoli.
Valērijs Ļukins
Valērijs Ļukins (ru; dzimis ) ir bijušais krievu vingrotājs, kas pārstāvējis Padomju Savienību un dzimto Kazahstānu. Pašlaik ir vingrošanas treneris ASV.
Piedalījies 1988. gada vasaras olimpiskajās spēlēs, kurās izcīnīja zelta medaļu vingrojumā uz stieņa un komandu sacensībās, kā arī izcīnīja sudrabu individuālajā daudzcīņā un vingrojumā uz līdztekām. Tāpat izcīnījis divas zelta medaļas Pasaules čempionātos (komandu sacensībās).
Ūsainais amūrs
Dēļ pārmērīgas zvejniecības ūsaino amūru populācija visā tā izplatības areālā samazinās, Vjetnamā tā tuvojas apdraudētas sugas statusam (par pārējām teritorijām trūkst datu).
Rūdolfs Gaitars
Rūdolfs Gaitars (1907 — 1945) bija Latviešu leģiona virsnieks, pirmais latviešu Vācu krusta un bronzas un sudraba Tuvcīņas nozīmes saņēmējs.
Vēdenieši
Apdzīvotā vieta izvietojusies nomaļus no valsts autoceļiem, Vjadas upes krastā.
Evija Vēbere
Biogrāfija
2022. gada nogalē ir izveidota grupa P.S.PMS, kuras sastāvā ir Evija Vēbere, Elīna Silova un Kristīne Pāže.
Andrejs Jarovojs
Režisējis izrādes Liepājas teātrī, "United Intimacy", Jaunajā Rīgas teātrī un Nacionālajā teātrī.
Aritacu Ogi
Aritacu Ogi (ja; dzimis ) ir bijušais japāņu futbolists, bijis Japānas futbola izlases dalībnieks.
Dānija 1900. gada vasaras olimpiskajās spēlēs
Šajās olimpiskajās spēlēs Dānija izcīnīja 6 olimpiskās medaļas (1 zelta, 3 sudraba un 2 bronzas medaļas), trijos sporta veidos. Medaļu kopvērtējumā ierindojoties 10. vietā. Visvairāk medaļas, 4 olimpiskās medaļas, tika izcīnītas šaušanas sacensībās. Pirmoreiz Dānija olimpiskās medaļas tā ieguva peldēšanā un vieglatlētikā. Dānijas sportists šaušanas sacensībās Anderss Peters Nīlsens šajās olimpiskajās spēlēs izcīnīja trīs sudraba medaļas, tādējādi kļūdams par olimpiskajām medaļām bagātāko Dānijas sportistu.
Dmitrijs Grigorjevs
Dmitrijs Grigorjevs (dzimis ) ir Latvijas futbolists, vārtsargs. Kopš 2020.gada pārstāv JDFS Alberts.
Dzeņi (Krustpils pagasts)
Dzeņi ir skrajciems Krustpils pagasta dienvidrietumu daļā, ciema dienvidu gals atrodas Daugavas labajā krastā, bet ziemeļu — robežojas ar Spuņģēniem.
Takadži Mori
Nacionālā izlase
!Kopā||56||2
De Graafschap
De Graafschap ir profesionāls Nīderlandes futbola klubs no Dūtinhemas. Pašlaik spēlē Eerste Divisie, Nīderlandes otrajā spēcīgākajā līgā. Klubs ir dibināts 1954. gadā. Mājas spēles komanda aizvada De Vijverberg stadionā, kura ietilpība ir 12 600 vietu. Augstākais sasniegums Eredivisie ir 8. vieta 1996.—1997. gada sezonā.
Motorola
Vēsture
1950. gados strauji auga televīzijas popularitāte, un Motorola kļuva par vienu no lielākajiem televizoru ražotājiem ASV. 1952. gadā Kanādā atvērta pirmā filiāle, kurā ražoja radiouztvērējus un televizorus. 1955. gadā Motorola izlaida pasaulē pirmo jaudas tranzistoru, kuru izmantoja automašīnu radio. 1956. gadā par uzņēmuma prezidentu kļuva Pola Gelvina dēls Roberts Gelvins (Robert W. Galvin). 1958. gadā Motorola sāka izlaist stereo fonogrāfus. Mājas lietošanai radiouztvērēju, stereoatskaņošanas sistēmu un televizoru sāka apvienot vienā kastē. Pēc tam, kad 1958. gadā izveidota Nacionālā aeronautikas un kosmosa administrācija (NASA), Motorola tās kosmiskajiem aparātiem izstrādāja sakaru sistēmas, tai skaitā 1969. gadā pirmā cilvēka izkāpšanai uz Mēness (Apollo 11).
1991. gadā Motorola izstrādāja savu aparatūtu GSM mobilo telefonu sistēmai. 1995. gadā uzņēmums izlaida pasaulē pirmo divpusējo peidžeri, ar kuru varēja nosūtīt standarta atbildi. 1997. gadā Norvēģijā sāka darbu Motorola izstrādāta aparatūra radio sakaru sistēmai TETRA. Līdz 1998. gadam Motorola bija pasaulē lielākais mobilo telefonu ražotājs, kad to apsteidza Somijas Nokia. 1998. gadā Motorola bija līdzdibinātājs uzņēmumam Symbian Ltd, kurš izstrādāja viedtālruņu operētājsistēmu Symbian. 1999. gadā pusvadītāju komponentu grupa (Semiconductor Components Group) atdalīta neatkarīgā uzņēmumā ON Semiconductor, kurš turpināja Motorola piegādāt elektroniskās detaļas. 1999. gada augustā Motorola pusvadītāju produktu sektoram (Semiconductor Products Sector) tika nopirkts Kanādas programmatūras uzņēmums Metrowerks.
Fricis Menders
Fricis Menders (1885—1971) bija latviešu sabiedriskais darbinieks, viens no ievērojamākajiem LSDSP biedriem, Satversmes sapulces (1920—1922) un 1.—4. Saeimas deputāts no LSDSP saraksta (1922—1934). Latvijas Centrālās Padomes Juridiskās komisijas dalībnieks (1943—1944), vēlāk pretpadomju disidents.
Ormaņkalns (nozīmju atdalīšana)
Ormaņkalns var būt:
Gundars Rēders
Biogrāfija
2006. gada jūlijā paziņojis par aiziešanu no Ziņu dienesta vadītāja amata un, ka kļūs par LTV Eiropas korespondentu, nomainot amatā Arni Krauzi. 2009. gadā bijis viens no kandidātiem uz Latvijas Radio ģenerāldirektora vietu. Tā paša gada septembrī sācis vadīt diskusiju raidījumu "Atklātā ceturtdiena ar Gundaru Rēderu", ko darījis līdz 2011. gadam, kad viņš kļuva par raidījuma "Sastrēgumstunda" vadītāju. . Kopš 2013. gada LTV vada interviju raidījumu "Viens pret vienu", veidojis vairākas dokumentālās filmas.
Krišanas skaitlis
Noteikšana
Kviešu miltiem ir lielākas krišanas skaitļa vērtības, nekā rudzu miltiem, jo tajos esošais lipeklis stiprina cietes klīsteri. Par kviešu maizes cepšanai zemāko pieļaujamo krišanas skaitli uzskata 180 sekundes, bet optimāls tas ir robežās no 220 līdz 260 sekundēm. Ja krišanas skaitlis ir lielāks par 350 sekundēm, no šādiem miltiem gatavota mīkla slikti rūgs un būs ar mazu apjomu.
Lūiss Svifts
Zinātniskā darbība
Bez komētām viņš bija atklājis simtiem miglājus, tādus kā IC 289, un galaktikas NGC 6, NGC 19 un NGC 27. Viņš neatkarīgi novēroja galaktiku NGC 17, kā rezultātā tā tika iekļauta kopējā katalogā kā NGC 34.
Bosnijas krīze
Provinces piederība
Ar Berlīnes kongresa lēmumu Austroungārijai piešķīra tiesības okupēt un pārvaldīt Bosniju un Hercegovinu kā arī blakus esošo Novi Pazaras sandžaku, juridiski atstājot to kā Osmaņu impērijas sastāvdaļu. Austroungārija to saņēma kā atlīdzību no Krievijas un Lielbritānijas par uzvedību krievu-turku karā. Lai arī provinces iedzīvotāju lielu daļu veidoja serbi un Serbijas kņaziste vēlējās iegūt šo teritoriju, tās protestus kongresa laikā ignorēja. Ja Austroungārija plānoja šo teritoriju agrāk vai vēlāk anektēt, Serbija turpināja cerēt, ka tā kādreiz iegūs daļu Bosnijas-Hercegovinas.
Valstu reakcija
Jūras lielvalstij Lielbritānijai aneksija bija mazsvarīga, taču tā nepiekrita pārskatīt jautājumu par jūras šaurumu atvēršanu Krievijai, tādējādi atstājot Krieviju bez nekādiem ieguvumiem.
Kara draudi
1909. gada janvārī Vācija Austroungārijai apstiprināja, ka Krievijas mobilizācijas gadījumā tā arī veiks mobilizāciju, un pieprasīs Francijai palikt neitrālai, atteikuma gadījumā uzbrūkot tai. Februāra vidū Krievija uzzināja par Austroungārijas plāniem izvirzīt ultimātu Serbijai, kam sekotu militārs uzbrukums. Lielbritānija, Francija un Itālija vēlējās atturēt Austroungāriju, kamēr Vācija konfliktā vainoja Serbiju. Krievija piekrita izdarīt spiedienu uz Serbiju, lai tā izbeigtu konfliktu. 10. martā Serbija paziņoja, ka tā vairs neprasa teritoriālu kompensāciju no Austroungārijas, kas gan to joprojām uzskatīja par nepietiekamu piekāpšanos.
Atrisinājums
Lai arī šķietama Austroungārijas uzvara, krīze neko neatrisināja. Tās anektēto dienvidu slāvu vidū un Serbijā naids pret impēriju tikai pieauga. Sāka veidoties pagrīdes nemiernieku organizācijas. Vācijas pilnīgais atbalsts Austroungārijai atkārtojās 1914. gadā, kad tā bija gatava iet uz karu pret Krieviju un Franciju.
Kārlis Roberts Neselrode
Dzīvesgājums
Dzimis 1780. gada 14. decembrī Lisabonā Krievijas Impērijas sūtņa grāfa Vilhelma fon Neselrodes (1724–1810) un Luīzes Gontāras (1746–1785) ģimenē. Kad viņa tēvs 1787. gadā kļuva par Krievijas Impērijas sūtni Prūsijā, viņš sāka mācīties Berlīnes ģimnāzijā. 1788. gadā sāka dienēt Krievijas kara flotē, vēlāk iestājās Krievijas diplomātiskajā dienestā Berlīnē, tad Hāgā.
Edgars Kulda
Spēlētāja karjera
2015. gada jūlijā pievienojās KHL klubam Rīgas "Dinamo" uz pārbaudes laiku. 27. jūlijā noslēdza ar komandu viena gada līgumu. Nākamās sezonas gaitā 39 spēlēs atzīmējās ar septiņiem (4+3) rezultativitātes punktiem. "Dinamo" spēlēja līdz 2018. gada vasarai, kad pievienojās Čehijas Ekstralīgas vienībai HK Zlīna. Gadu vēlāk noslēdza līgumu ar Karaghandi "Saryarka". 2022. gadā kopā ar HK Zemgale izcīnīja Latvijas čempiona titulu. Kulda tika atzīts par finālsērijas vērtīgāko spēlētāju.
Drive eO
eO PP03
Nākamais solis bija eO PP03 automašīnas izstrāde Paikspīkas 93. sacensībām, kas notika 2015. gada 28. jūnijā. Par pamatu automašīnai bija elektriskā transmisija ar jaudu 1 MW un transmisija ar pilnpiedziņu. Rīss Millens, kas brauca ar šo automašīnu, ieguva kopvērtējuma uzvaru.
Krāšņā telēkija
Līdzīgi augi
Krāšņā telēkija ir līdzīga helēniju ālantei (Inula helenium). Lai arī abi augi pieder atšķirīgām ģintīm, tie pieder ālantu ciltij (Inuleae). Tos var labi atšķirt pēc lapām - krāšņajai telēkijai apakšējās lapas ir ar kātu, nevis visas lapas sēdošas. Turklāt lapām ar kātu lapas pamats ir sirdsveidīgs, nevis ķīļveidīgs, kā tas ir helēniju ālantei. Telēkijas ziedkopas un lapojums ir salīdzinoši skrajāks.
Skorpionu karalis
Skorpionu karalis (en) ir 2002. gada vēsturiska asa sižeta filma, kuras režisors ir Čaks Rasels. Galvenās lomas filmā atveido Dveins Džonsons, Kellija Hu un Maikls Klārks Dankans. Filmas pirmizrāde notika. Filma veidota kā prīkvels "Mūmija" filmu sērijai.
Mēness nogurdinātais
Sižets
Filmas galvenais varonis ir gleznotājs Rauls Zitmanis, kurš savā dzīvē piedzīvojis gan narkomāniju, gan nokļūšanu cietumā, gan smagu slimību, kā rezultātā Zitmanis savus pēdējos dzīves gadus pavadīja ratiņkrēslā.
Aizputes ģerbonis
Aizputes pilsētas ģerbonis ir viens no Aizputes pilsētas oficiālajiem simboliem. Apstiprināts 1925. gadā.
Juris Nikolajs Hilzens
Juris Nikolajs Hilzens jeb Ježijs Mikolajs Hilzens (pl, be, lt; dzimis, miris ) bija Dagdā dzimis Latgales (Inflantijas) Hilzenu dzimtas garīdznieks, daudzu reliģisko rakstu autors, apkopotājs un izdevējs. Smoļenskas bīskaps no 1745. līdz 1763. gadam. Izdevis reliģiskos rakstus arī latviešu un igauņu valodā.
Automobiļu vēsture
20. gadsimts
Elektromobiļi bija populari laika posmā no 19. gadsimta beigām līdz 20. gadsimta sākumam, kad elektrība bija viens no vēlamākajiem automobiļu piedziņas veidiem, nodrošinot tādu komforta līmeni un ērtu ekspluatāciju, kādu nespēja sniegt tā laika benzīna automobiļi. Iekšdedzes tehnoloģiju attīstība, jo īpaši elektriskais starteris, drīz vien padarīja šo priekšrocību mazvērtīgu; lielāks benzīna automobiļu darbības rādiuss, ātrāks degvielas uzpildes laiks un augošā naftas infrastruktūra, kā arī masveida benzīna automobiļu ražošana, ko veica tādi uzņēmumi kā Ford Motor Company, kas samazināja benzīna automobiļu cenas līdz mazāk nekā pusei no līdzvērtīgu elektrisko automobiļu cenām, izraisīja elektriskās piedziņas izmantošanas samazināšanos, līdz 20. gadsimta 30. gadiem faktiski izspiežot to no tādiem svarīgiem tirgiem kā ASV. 1997. gadā izlaida Toyota RAV4 EV un Nissan Altra — pirmos sērijveida elektromobiļus ar akumulatoriem, kuros izmantoja attiecīgi NiMH un Li-ion akumulatorus (smagāku svina skābes akumulatoru vietā).
Gāzu maisījumi
Piemērotu degvielu, īpaši šķidrumu, trūkums kavēja pirmos mēģinājumus izgatavot un izmantot iekšdedzes dzinējus, tāpēc dažos no pirmajiem dzinējiem izmantoja gāzu maisījumus. Kristiāns Heigenss uzbūvēja pulvera iekšdedzes dzinēju Versaļas pils dārzu apgādei ar ūdeni, ko pils apmeklētāji izmantoja tualetēs.
Autogāzes (LPG) vai dabasgāzes izmantošana transportlīdzekļos ik pa laikam kļūst populāra — bieži vien atkarībā no benzīna piedāvājuma un cenas.
Benzīns
Džordžs Fūts Foss no Šerbrūkas, Kvebekā, 1896. gadā uzbūvēja viencilindra benzīna automobili, ar kuru braukāja četrus gadus, ignorējot pilsētas amatpersonu brīdinājumus, ka viņu arestēs par viņa "trakajiem izlēcieniem".
Antīkais laikmets
Dažu gadu laikā simtiem ražotāju visā rietumu pasaulē sāka izmantot galvu reibinošu tehnoloģiju klāstu. Gadu desmitiem ilgi sacentās ar tvaiku, elektrību un benzīnu darbināmi automobiļi, bet 1910. gados dominējošo lomu ieguva automobiļi, kas aprīkoti ar benzīna iekšdedzes dzinējiem. Tika izstrādāti automobiļi ar diviem un pat četriem dzinējiem, kam dzinēja darba tilpums bija lielāks par 12 litriem (3,2 ASV galoniem). Daudzi mūsdienīgi risinājumi, tostarp gāzes/elektriskie hibrīdi, daudzvārstu dzinēji, dzinēji ar augšpusē novietotām sadales vārpstām un četru riteņu piedziņa, jau bija izmēģināti un atzīti par tam laikam nederīgiem.
Misiņa jeb Eduarda laikmets
No 1907. līdz 1912. gadam ASV uzplaukumu piedzīvoja ar dzinēju aprīkoti augstriteņu rati, kas līdzinājās līdz 1900. gadam ražotajiem zirgu ratiem, kurus ražoja vairāk nekā 75 ražotāji, tostarp Holsman (Čikāgā), IHC (Čikāgā) un Sears (kas tos pārdeva pēc kataloga), bet līdz ar Model T nonākšanu ražošanā pienāca augstiriteņu ratu ēras gals. 1912. gadā Hupp (ASV to piegādāja Hale & Irwin) un BSA (Apvienotajā Karalistē) sāka izmantot pilnās tērauda virsbūves. 1914. gadā tiem pievienojās Dodge, kas ražoja Model T virsbūves. Lai gan vēl pagāja divas desmitgades, līdz pilnās tērauda virsbūves kļuva par standartu, šīs pārmaiņas nozīmēja labāku augstākās kvalitātes koka piegādi mēbeļu ražotājiem.
Vintāžas laikmets
Vintāžas laikmets ilga no Pirmā pasaules kara beigām (1918) līdz Volstrītas kraham 1929. gada beigās. Šajā periodā sāka dominēt slēgtas virsbūves automobiļi ar priekšā novietotu dzinēju un standartizētām vadības ierīcēm, kas kļuva par normu. 1919. gadā 90 procenti pārdoto automobiļu bija ar atvērtām virsbūvēm, bet 1929. gadā 90 procenti pārdoto automobiļu bija ar slēgtām virsbūvēm. Straujā tempā turpinājās iekšdedzes dzinēju attīstība, jau ražoja kvalitatīvus daudzvārstu dzinējus un dzinējus ar augšpusē novietotu sadales vārpstu, bet īpaši turīgajiem piedāvāja V8, V12 un pat V16 dzinējus. Tāpat 1919. gadā Malkolms Lokhīds (viens no Lockheed dibinātājiem) izgudroja hidrauliskās bremzes; tās izmantoja Duesenberg 1921. gada A modelī. Trīs gadus vēlāk Hermanis Rīselers no Vulcan Motor izgudroja pirmo automātisko pārnesumkārbu ar divu ātrumu planetāro pārnesumkārbu, hidrotransfotmatoru un bloķējošo sajūgu; tomēr to tā arī nekad nesāka ražot (tā kļuva pieejama tikai 1940. gadā). Tieši vintāžā laikmeta beigās Francijā izgudroja rūdīto stiklu (tagad standarta aprīkojums sānu logiem). Šajā laikmetā nelielās sērijās ieviesa revolucionāro pontonu dizainu — automobiļus bez uz āru izvirzītiem spārniem, kāpšļiem un citiem nekompaktiem virsbūves elementiem, bet šādu automobiļu masveida ražošanu uzsāka tikai pēc Otrā pasaules kara.
Pirmskara laikmets
1934-1938 Tatra 77 — pirmais sērijveidā ražotais automobilis ar aerodinamisku dizainu
Pēckara laikmets
Automobiļu dizains un ražošana beidzot izkļuva no militārās ievirzes un citām kara ēnām 1949. gadā, kad ASV tika ieviesti augstas kompresijas V8 dzinēji un modernas virsbūves no General Motors zīmoliem Oldsmobile un Cadillac. Hudson ieviesa "step-down" dizainu ar 1948. gada Commodore, kurā pasažieru salons bija novietots rāmja perimetrā, kas bija viens no pirmajiem izgatavotajiem pēckara laika jaunā dizaina automobiļiem, kam bija raksturīgs tendenciozs plātņu sānu dizains. Vienkorpusa/stieņa balstiekārtas 1951. gada Ford Consul pievienojās 1948. gada Morris Minor un 1949. gada Rover P4 automobiļu tirgū Apvienotajā Karalistē. Itālijā Enzo Ferrari sāka 250 sērijas modeļu ražošanu, tieši laikā, kad Lancia laida klajā revolucionāro Aurelia ar V6 dzinēju.
ASV un Apvienotajā Karalistē pieauga importa un zīmolu inženierijas apjomi, jo apvienojušās grupas, piemēram, British Motor Corporation, konsolidēja tirgu. BMC izstrādātais, vietu taupošais un modi noteicošais šķērsdzinējs, priekšējo riteņu piedziņa, neatkarīga balstiekārta un monokoka virsbūve Mini, kas pirmo reizi parādījās 1959. gadā, tika tirgots ar Austin un Morris nosaukumiem, līdz 1969. gadā Mini kļuva par patstāvīgu marku. Konkurence pieauga, jo Studebaker, auto pionieris, pārtrauca darbību, un konsolidācijas tendence sasniedza Itāliju, kur tādus nišas ražotājus kā Maserati, Ferrari un Lancia iegādājās lielāki uzņēmumi. Līdz desmitgades beigām automobiļu marku skaits bija ievērojami samazinājies.
1961-1975 Jaguar E-Type — klasisks sporta automobiļa dizains.
Mūsdienu laikmets
Kopš 2009. gada Ķīna ir kļuvusi par pasaulē lielāko automobiļu ražotāju, kas saražo vairāk nekā Japāna, ASV un visa Eiropa. Papildus pieaugošajai automobiļu ražošanai Āzijas un citās valstīs ir palielinājusies arī transnacionālo uzņēmumu grupu darbība, ražojot transnacionālus automobiļus ar vienādām platformām, kā arī izmantojot "badge engineering" vai "rebadging", lai pielāgotos dažādiem tirgiem un patērētāju segmentiem.
1983. g. — mūsdienās Chrysler minivani — divu kārbu minivenu dizains gandrīz izspieda no tirgus universāļus.
No 2012. gada līdz mūsdienām Tesla Model S-Plugin elektromobilis 2015. gadā tika atzīts par pasaulē vislabāk pārdoto spraudējmobilīšu elektromobili. To par gadsimta automobili atzina arī žurnāls Car and Driver.
Dubulis
Dienvidu krastā Kauškaļu ciems un autoceļš P60. Krastā peldvietas, atpūtas vietas.
Ludvigs (personvārds)
Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2022. gadā Latvijā Latvijas Iedzīvotāju reģistrā bija reģistrētas 182 personas ar vārdu Ludvigs, 115 ar vārdu Ludis, 132 ar vārdu Aloizs, 61 ar vārdu Luiss, 4 ar vārdu Luijs un 2 ar vārdu Ludviķis. Latviešu vārdadienu kalendārā Ludvigs un Ludis ierakstīti 25. augustā, bet Aloizs 15. februārī.
Bez nosaukuma
"Bez nosaukuma" ir Latvijas īsmetrāžas spēlfilma, kas izdota 2016. gadā. Filmas režisors ir Pjotrs Bombins.
Astroturfings
Efektivitāte
Žurnālā Journal of Business Ethics publicētajā pētījumā tika pārbaudīta frontes grupu pārvaldīto tīmekļa vietņu ietekme uz studentiem. Tā atklāja, ka astrofurfs radīja nenoteiktību un mazināja uzticību viedokļiem, tādējādi mainot uztveri, kuru mēdz atbalstīt biznesa intereses aiz astroturfinga. New York Times ziņoja, ka "patērētāju" atsauksmes ir efektīvākas, jo "tās it kā ir reālu cilvēku atsauksmes, kaut arī daļa tiek pirktas un pārdotas tāpat kā viss pārējais komerciālajā internetā". Dažas organizācijas uzskata, ka viņu darbību apdraud negatīvi komentāri, tāpēc tās var nodarboties ar astroturfingu, lai negatīvismu atspēkotu. Astroturfinga darboņu tiešsaistes komentāri var arī ietekmēt diskusiju, izmantojot grupas domāšanas (groupthink) ietekmi.
Sokratis Papastatopuls
Grieķijas futbola izlasē Papastatopuls debitēja spēlē pret Čehijas izlasi. Ir piedalījies 2010. gada FIFA Pasaules kausā un 2012. gada Eiropas čempionātā.
Jasuharu Sorimači
Jasuharu Sorimači (ja; dzimis ) ir bijušais japāņu futbolists, bijis Japānas futbola izlases dalībnieks.
Raiens Veske
Raiens Veske (dzimis 1982. gada 7. aprīlī) ir amerikāņu hokejists, centra uzbrucējs. Pašlaik (2016) Veske spēlē Kontinentālās hokeja līgas kluba Čeļabinskas "Traktor" rindās.
Spēlētāja karjera
No 2000. līdz 2004. gadam Veske studēja Kornela Universitātē, spēlējot arī tās NCAA čempionāta hokeja komandā. 2004.—05. sezonu Raiens aizvadīja zviedru klubā HK Rogle, taču tad nākamās divas sezonas aizvadīja Amerikas hokeja līgā. 2007.—08. sezonu Veske aizvadīja SM līgas klubā Helsinku HIFK. 2008. gada vasarā Veske parakstīja līgumu ar Sanhosē "Sharks" vienību, nākamajās divās sezonās aizvadot 19 spēles NHL, kā arī esot "Sharks" AHL fārmkluba Vorčesteras "Sharks" komandas kapteinis.
Jāzeps Čamanis
Dzīvesgājums
1921. gadā Čamanis piedalījās Latvijas-Lietuvas robežas komisijas darbā. 1924. gadā kļuva par Latvijas armijas kapelānu Rēzeknē, no 1925. gada līdz 1927. gadam izdeva Latgales akadēmisko jaunatnes žurnālu "Draugs" (pseidonīms Zemgalietis), bija Valsts Rēzeknes skolotāju institūta ticības mācības skolotājs. 1928. gadā kļuva par Dagdas, Ludvikovas, Baltā Dukstigala draudzes prāvestu, bija dekanāta dekāns (1928—1932). Līdztekus no 1929. gada strādāja par Daugavpils apriņķa pamatskolas ticības mācības pasniedzēju, vēlāk par Daugavpils Valsts baltkrievu ģimnāzijas direktoru (1932—1934).
Kaupres pilskalns
Pilskalna apraksts
Kaupres pilskalns apaudzis ar zāli un retām vecām mežābelēm un izmantots kā ganības. Mītņu kārta plakumā vāja un plāna, tā pa daļai noskalota, pa daļai apmesta ar smiltīm. Tajā atrastas plānas un gludas māla trauku lauskas, kuras Ernests Brastiņš datējis ar vēlā dzelzs laikmeta pēdējo pusi.
Izvadorgānu sistēma
Izvadorgānu sistēma dzīvniekiem
Lielākajai daudzšūņu daļai ir speciāli izvadorgāni — protonefrīdiji, metanefrīdiji, celomodukti, nefromiksiji, nieres, kas nodrošina kaitīgu vielu izvadīšanu no organisma. Protistiem viegli šķīstoši ekskrēti tiek izvadīti apkārtējā vidē ar difūzijas vai vakuolu palīdzību, kas pilda osmoregulācijas funkcijas. Izdalāmā šķidruma izvade no citoplazmas notiek spongiomā — sarežģītā membrānu burbulīšu vai kanālu sistēmā. Daudziem zemākajiem daudzšūņiem vielmaiņas produkti difundē caur ķermeņa virsmu un dobumu sieniņām, kas ir saskarē ar apkārtējo vidi. Bez to, saldūdens sūkļu un hidru šūnās ir vakuolas, kas piedalās ekskrētu uzkrāšanā un izvadīšanā.
Ainārs Mežulis
Politiskā darbība
Īslaicīgi pievienojies partijai "Jaunais laiks", no kuras gan 2006. gadā izstājies, 2007. gadā iestājoties Latvijas Pirmajā partijā. 2009. gada pašvaldību vēlēšanās atkal ievēlēts Smiltenes novada domē, tagad no partijas LPP/LC saraksta, kā arī atkārtoti ievēlēts par domes priekšsēdētāju.
Laipni lūgti džungļos
Laipni lūgti džungļos (en, starptautiski zināma kā Welcome to the Jungle) ir 2003. gada asa sižeta komēdija, kuras režisors ir Pīters Bergs. Galvenās lomas filmā atveido Dveins Džonsons, Šons Viljams Skots, Kristofers Volkens un Rozārio Dousone. Filmas pirmizrāde notika.
Augmented Target Docking Adapter
Augmented Target Docking Adapter (ATDA) bija ASV NASA Gemini programmas pasīvais saslēgšanās mērķis. Orbītā palaists 1966. gada jūnijā, bet neatvienotā raķetes plūsmvirža dēļ tas nevarēja kalpot par saslēgšanās mērķi.
Augmented Target Docking Adaptor tika palaists 15:00:02 UTC ar nesējraķeti Atlas SLV-3 no Kanaveralas zemesraga Gaisa spēku stacijas starta laukuma LC-14. Tas tika ievadīts 298 km augstā gandrīz riņķveida orbītā. Telemetrija rādīja, ka raķetes plūsmvirzis, kas aptver kosmisko aparātu starta laikā, ir tikai daļēji atvēries un nav atdalījies.
Autoceļš R216 (Krievija)
Autoceļš R216 (Автодорога Р216) ir Krievijas Federācijas federālais autoceļš, kas savieno Stavropoli ar Kalmikijas galvaspilsētu Elistu un tālāk ar Astrahaņu. Trases Stavropole - Elista - Astrahaņa garums ir 599 km.
Osvalds Bērziņš
Osvalds Bērziņš (dzimis, miris ) bija latviešu aktieris.
Dzecinova
Dzecinova ir ciems Polijā, Mazovijas vojevodistē, Otvockas apriņķī. No 1975. līdz 1998. gadam tas atradās Sedlces vojevodistē. Ciemā dzīvo 663 cilvēki. Dzecinova atrodas Vislas ielejā, uz ziemeļaustrumiem no Polijas lielākās upes. Uz austrumiem no Dzecinovas atrodas Mazovijas ainavu parks.
Svētais Nektārijs no Eginas
Kanonizēts svētītāju kārtā 1961. gadā. Viens no visvairāk godināmiem svētajiem Grieķijā. Piemiņas diena 9. (22.) novembrī, nākamajā dienā pēc nāves dienas, un 21. augustā (3. septembrī), pīšļu pārnešanas dienā 1953. gadā.
Valdis Skujiņš
2006. gadā absolvējis Liepājas Pedagoģijas akadēmiju specialitātē tūrisma vadība.
Dubuļu ezers
Dubuļu ezers var būt:
Lī Ērmijs
Piedalījies arī tādās filmās kā Mississippi Burning (1988), Fletch Lives (1989), "Septiņi" (1995), Prefontaine (1997), "Motorzāģa slaktiņš Teksasā" (The Texas Chainsaw Massacre, 2003). Ierunājis balsi "Rotaļlietu stāsts" (1995—2010) filmu sērijās.
Aktebe
Nosaukums "Aktebe" cēlies no kazahu valodas vārdiem "ақ" (balts) un "төбе" (pakalns); nosaukums ir atsauce uz augstienēm, kurās atradās sākotnējā apmetne 19. gadsimtā.
C/1892 E1 (Swift)
C/1892 E1 jeb Svifta komēta ir ilgperioda komēta, kuru 1892. gadā atklāja Lūiss Svifts. Parādīšanās laikā komēta bija vizuāli novērojama ar neapbruņotu aci.
Atklāšana un novērojumi
Vēsti par komētas atklāšanu nākamajā dienā saņēma Ķīles observatorija un no turienes tā tika telegrafēta pa visu pasauli, kā rezultātā 8. martā Keiptaunā tika veikti tālākie novērojumi. Tāpat arī Austrālijā 11. martā Džons Tebuts varēja atrast komētu un izmērīt tās stāvokli līdz maija sākumam.
Peldēšana 1900. gada vasaras olimpiskajās spēlēs — zemūdens peldēšana vīriešiem
Zemūdens peldēšana vīriešiem bija viena no septiņām peldēšanas disciplīnām, kas tika aizvadīta 1900. gada vasaras olimpiskajās spēlēs. Sacensību norises vieta bija Sēnas upes daļa starp Kurbevuē un Aņēras tiltiem, Parīzē 1900. gada 12. augustā. Disciplīnā startēja 14 sportisti no 4 pārstāvošajām valstīm. Šī bija vienīgā reize, kad šāda veida disciplīna bija iekļauta olimpisko spēļu peldēšanas programmā.
Milans Škrinjars
Milans Škrinjars (sk, dzimis ) ir slovāku futbolists, spēlē aizsarga pozīcijā, Slovākijas futbola izlases dalībnieks. Kopš 2023. gada Škrinjars pārstāv Francijas Ligue 1 komandu Parīzes "Saint-Germain".
Boriss Gelfands
Šahista karjera
Pasaules šaha olimpiādēs PSRS, Baltkrievijas un Izraēlas izlašu sastāvos piedalījies 11 reizes (1990, 1994-1996, 2000-2014). Komandu kopvērtējumā ieguvis visu medaļu komplektu (zelts - 1990, sudrabs - 2008, bronza - 2010), bet individuālajā vērtējumā sudraba medaļu (2008). Eiropas komandu šaha čempionātos piedalījies 5 reizes (1989, 1999-2005) un izcīnījis trīs medaļas komandu kopvērtējumā (zelts - 1989, sudrabs - 2003, 2005). Trīs reizes (2005, 2010, 2015) piedalījies Pasaules komandu šaha čempionātos.
Jānis Piķelis
Jānis Piķelis (1915-?) bija Latvijas Bruņoto spēku karavīrs, robežsargs, vēlāk Latviešu leģiona virsnieks, Vācu krusta zeltā saņēmējs
Latviska virtuve
Latviska virtuve ir grupas "Pērkons" albums, kas izdots 1991. gadā.
Veronika (UgunsGrēks)
2. Sezona
Kad psihoterapeits Rihards Baumanis un skolotāja Elza Baumane noorganizēja zirgu terapijas nodarbības, Veronika sadarbojās ar Rihardu un izlikās par garīgi slimu, lai izjokotu Elzu. Pēc tam Veronika divkosīgi nostājās arī Elzas pusē, bet joprojām "piespēlēja" arī Rihardam. Veronikai bija arī savs plāns — savest abus kopā, pat ja viņi pagaidām strīdējās. Viņai tas izdevās, kad viņa negaidīti uz vienu nakti ieslēdza Elzu un Rihardu Pētersoniem piederošās viesnīcas biljarda zālē. Beigās Rihards un Elza apprecējās, un Veronika aizbrauca no viesnīcas.
Naoto Otake
Nacionālā izlase
!Kopā||1||0